22 लाख से तैयार हो रही चार नर्सरी, शहर में मिलेंगे पौधे
कोटा| जिलेमें लाडपुरा रेंज के साथ सुल्तानपुर, मोडक, मांदलिया में 22 लाख रुपए की लागत से नई नर्सरी डेवलप की जा रही है। लाडपुरा रेंज ऑफिस में बनी नर्सरी में 1.50 लाख पौधे जुलाई तक तैयार हो जाएंगे। इससे शहरवासियों को आसानी से पौधे न्यूनतम दरों पर मिल सकेंगे। नर्सरी तैयार होने के साथ ही, विभाग ने विभिन्न प्रजातियों के पौधों के बीज की बुवाई करके वहां पौध तैयार करने का काम शुरू कर दिया हैं।
1.50 पौधे तैयार करने के लिए वन विभाग ने लाडपुरा रेंज ऑफिस परिसर में कच्चे पक्के बेड बनाए हैं। शुरूआत में गुलमोहर के साथ कुछ और प्रजातियों के पौध तैयार हो चुके हैं। विभाग ने विभिन्न प्रजातियों के पौधे तैयार करने के लिए हिंडौली स्थानीय स्तर पर बीज एकत्रित किया है। बारिश के दौरान शहरवासियों को लाडपुरा नर्सरी से गुलमोहर, अमलताश, कटला फार्म, केसेश्यामा, बिलपत्र, सेमल, सेजना, आंवला, बेर, जंगल जलेबी, रोज, खैर, कटहल, नींबू, गुलाब, मोगरा, गुडेल, चांदनी कनीर के पौधे मिलेंगे।
जिलेमें नई चार नर्सरी में तैयार होंगे 6.50 लाख पौधे :वन मंडल के डीसीएफ ललित सिंह राणावत ने बताया कि कोटा सिटी के बीच नई नर्सरी की बेहद जरूरत थी। जिसे वन विभाग तैयार कर रहा है। जिले के चारों नर्सरियों में 6.50 लाख पौधे तैयार होंगे।
लाडपुरा रेंज ऑफिसर परिसर में तैयार की जा रही नर्सरी।
hin_Deva hin_Deva hin_Deva hin_Deva bho_Deva